Diari Oficial de la Generalitat Valenciana


Sumari del DOGV 5580, del 20-08-2007 (2007/10047)

RESOLUCIÓ de 12 de juny de 2007, de la directora general d'Ordenació del Territori, per la qual s'esmenen les deficiències a què es refereix l'Acord de la Comissió Territorial d'Urbanisme de 31 de juliol de 2006 i es declara definitivament aprovat el Pla de reforma interior de millora AA2 de Rotglà i Corberà.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5580

Data del DOGV
:   20-08-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/10020


Data del document
:   12-06-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Rotglà i Corberà
    * pla d'urbanisme

RESOLUCIÓ de 12 de juny de 2007, de la directora general d'Ordenació del Territori, per la qual s'esmenen les deficiències a què es refereix l'Acord de la Comissió Territorial d'Urbanisme de 31 de juliol de 2006 i es declara definitivament aprovat el Pla de reforma interior de millora AA2 de Rotglà i Corberà. [2007/10530]  
Havent-se corregit les deficiències a què es refereix l'Acord de la Comissió Territorial d'Urbanisme de 31 de juliol del 2006, relatiu al Pla de reforma interior de millora AA2 de Rotglà i Corberà, i de conformitat amb el que ordena la Resolució de la directora general d'Ordenació del Territori de data 12 de juny del 2007, per la qual es declara definitivament aprovat el dit expedient, es procedeix a la publicació de l'esmentat acord:  
«La Comissió Territorial d'Urbanisme de València va adoptar, en sessió celebrada el 31 de juliol del 2006, l'acord següent:  
En relació amb el Pla de reforma interior de millora de la Unitat d'Execució AA2 remés per l'Ajuntament de Rotglà i Corberà, es destaquen els següents antecedents i fonaments jurídics:  
Antecedents  
U. El Projecte té entrada en la Comissió Territorial d'Urbanisme el 13 de gener del 2006. Es va aprovar provisionalment per acord plenari de data 29 de setembre del 2005 i es va sotmetre a informació pública mitjançant la publicació d'anuncis en el DOGV núm. 5071, de 16 d'agost del 2005, i en el periòdic Levante, de 29 de juliol del 2005.  
A la seu municipal es va presentar una al·legació, la qual va ser resolta en l'acord d'aprovació provisional per acord plenari de 19 de setembre del 2005.  
Dos. El projecte consta de memòria informativa i justificativa i plans d'informació i d'ordenació.  
Tres. L'objecte de l'expedient consisteix en la modificació de les següents determinacions urbanístiques:  
1. Es proposa corregir les deficiències de les normes subsidiàries de Rotglà i Corbera en l'àmbit proposat classificat com a sòl urbà d'ús residencial, la urbanització del qual convé realitzar per mitjà d'actuació integrada per ser tècnicament inadequat realitzar-la en la seua totalitat per mitjà d'actuacions aïllades. Per tant es proposa la delimitació d'una unitat d'execució i una actuació aïllada.  
2. La unitat d'execució comprén la totalitat d'una illa de cases, ordenada per mitjà d'un carrer en projecte, en dues parts, que configura l'edificació residencial Ciutat Jardí en ambdues. Amb una superfície de 3673,76 m² i 4657,15 m² respectivament. A més es preveu la realització d'una actuació aïllada de 644,91 m². Entre les dues parts de l'actuació es troba una zona la classificació actual de la qual és de sòl no urbanitzable amb una superfície de 3.402,01m² en què es pretén generar un nou vial perpendicular al carrer de Ramon Bataller a més d'una xicoteta zona verda de 296,74 m² i un espai destinat a equipament privat (Centre de Transformació) al nord del carrer en projecte 1.  
Quatre. La justificació que es fa en el document de planejament diferit proposat és que la proposta suposa l'ampliació de la trama viària prevista per les normes subsidiàries vigents, tant el vial perpendicular a l'avinguda de Ramon Bataller, carrer en projecte 2, com a paral·lela d'aquesta última, carrer en projecte 1, que connecta una altra vegada amb la dita avinguda a través del carrer de Ramón Bataller i que connectarà a l'oest amb nous vials i a l'est amb una rotonda o sistema estructural d'infraestructures prevista en el concert previ a la redacció.   
Les dades més significatives que figuren en l'expedient de planejament proposat, en relació amb les determinacions urbanístiques vigents, són les següents:   
 Projecte Pla general  
Superfície àmbit U.E AA-2 (m²) 11.772,63 11.772,63  
Aprofitament tipus àrea de repartiment UE AA-2 (m²t/m²s) 0,85 0,85  
Àmbit actuació aïllada AA-2 911,59 911,59  
Aprofitament actuació aïllada AA-2 Normes subsidiàries   
Edificabilitat bruta (m²t) 9.997,10 M2T  
RS-RV-ZV(m²) 3.402,01   
\* \* \* \* \*  
 Proyecto P.general  
Superficie ambito U.E AA-2 (m²) 11.772,63 11.772,63  
Aprovechameinto tipo area de reparto UE AA-2 (m²t/m²s) 0,85 0,85  
Ámbito actuación aislada AA-2 911,59 911,59  
Aprovechamiento actuación aislada AA-2 Normas subsidiarias  
Edificabilidad bruta (m²t) 9.997,10M2T  
RS-RV-ZV(m²) 3402.01  
Cinc. S'han sol·licitat els informes següents:  
1. Informe a la Conselleria d'Educació, Cultura i Esport sol·licitat el 21 de febrer del 2005. El 12 de juliol del 2005 té entrada l'informe en sentit favorable.  
2. El 6 d'abril del 2005 es rep informe favorable de la Conselleria d'Infraestructures i Transports en sentit favorable sense perjudici del que establisca la Diputació de València titular de la carretera CV-566.  
3. El 19 d'octubre del 2005 es remet la sol·licitud de l'avaluació d'impacte ambiental a la Direcció General de Gestió del Medi Natural, l'entrada de la qual no ha tingut lloc.  
S'ha rebut informe de l'Àrea de Carreteres de la Diputació on s'indica que la seguretat viària del carrer en projecte número 2 s'haurà de justificar a través d'un estudi d'idoneïtat supervisat per la corporació provincial.  
Sis. Quant a la disponibilitat de recursos hídrics:  
En primer lloc consta la remissió per part de la Confederació Hidrogràfica del Xúquer d'informe favorable en comprovar-se que la Comunitat de Regants és titular d'un pou ubicat al terme municipal de Canals, inscrit en el Catàleg d'Aigües Privades, amb un volum anual d'1.080.000 m³ i destinat a abastiment i reg.  
En segon lloc, l'informe a EGEVASA ha sigut sol·licitat a l'Ajuntament però no s'ha rebut.  
Set. Amb data 24 de maig del 2006, la Direcció General de Gestió del Medi Natural ha emés la declaració d'impacte ambiental favorable, amb el contingut següent:   
"1- Primer: S'estima acceptable, a l'efecte ambiental i sense perjudici de l'obtenció prèvia de les autoritzacions sectorials que li siguen d'aplicació, el Pla de reforma interior de millora AA2 de Rotglà i Corbera (València), el promotor del qual és l'Ajuntament de Rotglà i Corbera, sempre que aquest es desenvolupe d'acord amb el que estableix la documentació presentada i amb els condicionants establits en l'apartat segon de la present declaració.  
2- Segon: Se supedita l'execució del projecte al compliment dels següents condicionants:  
1- Haurà d'obtenir-se l'informe favorable de la Direcció General de Patrimoni Cultural Valencià, d'acord a l'article 11 de la Llei 4/1998, d'11 de juny, del patrimoni cultural valencià. En el supòsit que el dit informe siga desfavorable, així haurà d'entendre's la present declaració d'impacte ambiental.  
2- Els residus inerts que es generen durant les obres d'urbanització i edificació, entenent com a tals les terres sobrants i les restes d'obra, s'hauran de depositar en abocador autoritzat. Les restes de plàstics, fustes, ferros, etc., generats durant les obres es gestionaran de manera adequada d'acord amb les seues característiques fisicoquímiques. Els residus d'origen vegetal originats per l'eliminació de la vegetació existent es gestionaran de manera adequada segons la seua naturalesa, evitant en qualsevol cas la incineració d'aquests.  
3- Durant la fase d'execució, s'haurà de preveure i identificar una zona per a l'arreplega dels materials que es volen usar en les obres d'urbanització i edificació, i evitar l'ocupació dels sòls agrícoles limítrofs.  
4- L'Ajuntament exigirà a l'empresa contractista de les obres, una vegada acabades, els certificats de recepció de residus sòlids inerts per part d'abocadors o empreses autoritzades per a la gestió d'aquest tipus de residus.  
5- Respecte a enjardinar la zona verda projectada, s'optarà per espècies vegetals autòctones.  
6- S'haurà d'acreditar davant de la Comissió Territorial d'Urbanisme l'informe de l'empresa encarregada de la depuració de les aigües residuals que justifique la capacitat actual de l'EDAR municipal en relació amb el desenvolupament urbanístic previst.  
7- En cas d'afectar les xarxes de reg existents s'haurà de garantir la continuïtat durant les obres, i la seua reposició una vegada finalitzades. De la mateixa manera, els cultius limítrofs afectats per les obres hauran de restituir-se al seu estat original. "  
Huit. Rotglà i Corberà disposa de normes subsidiàries aprovades definitivament per la Comissió Territorial d'Urbanisme en data 5 de desembre de 1995.   
Nou. La Comissió Informativa de la Comissió Territorial d'Urbanisme de València en sessió celebrada el 26 de juliol del 2006 i per unanimitat va emetre un informe relatiu al projecte que ens ocupa, complint així el que preceptua l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
Primer. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/94, reguladora de l'activitat urbanística, de la Generalitat Valenciana (d'ara endavant LRAU), i la Instrucció de planejament 1/96 sobre homologació de plans d'urbanisme a la LRAU.  
Segon. La documentació està incompleta a l'efecte del compliment del que preceptua l'article 27 de la LRAU.  
Tercer. Segons el que estableix l'article 118.2 del Reglament de planejament de la Comunitat Valenciana (d'ara endavant RPCV), "Mitjançant Pla de reforma interior poden corregir-se les insuficiències d'un Pla general que no haja delimitat unitat d'execució per a terrenys l'adequada urbanització dels quals convinga realitzar mitjançant actuacions integrades per ser tècnicament impossible o inadequat efectuar-la per mitjà d'actuació aïllada."  
Quant a l'establiment d'una pretesa zona verda, aquesta no pot considerar-se que compleix el que estableix l'article 34 del RPCV per a les àrees de joc, ja que segons aquest article ha de tenir una superfície mínima de 200 m²s que es compleix, ja que aquesta té una superfície de 296,74 m²s, però el que s'incompleix és l'establit per al seu diàmetre, ja que aquest és clarament inferior als 12 metres. Com que no està limítrofa a un equipament es considerarà com a element de xarxa primària.  
Hi ha una discordança en la fitxa entre la superfície de la unitat i l'edificabilitat prevista, per tant aquesta s'haurà de corregir.  
La proposta compleix satisfactòriament l'interés públic, ja que preveu la urbanització integral d'un àmbit de sòl urbà. D'altra banda, no s'aprecia cap obstacle legal que impedisca l'aprovació autonòmica, d'acord amb el que preveu l'article 40 de la LRAU.   
Quart. La Comissió Territorial d'Urbanisme és, a proposta del director general de Planificació i Ordenació Territorial, l'òrgan competent per a emetre dictamen resolutori sobre l'aprovació definitiva dels plans generals ?i de les seues modificacions - de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.   
Per tot això, la Comissió Territorial d'Urbanisme de data 31 de juliol del 2006 acorda per unanimitat supeditar l'aprovació definitiva del Pla de reforma interior de millora AA-2 de Rotglà i Corberà a l'esmena de les qüestions següents:   
1. La seguretat viària del carrer en projecte número 2 haurà de ser justificada per mitjà d'un estudi d'idoneïtat que serà supervisat per l'Àrea de Carreteres de la corporació provincial.  
2. Les àrees de joc previstes i que no compleixen l'article 34 del Reglament de planejament es consideraran com a xarxa primària.  
Com que les objeccions indicades són d'abast limitat i poden esmenar-se amb una correcció tècnica específica consensuada amb l'Ajuntament, l'aprovació definitiva pot supeditar-se en la seua eficàcia a la mera formalització documental de la dita correcció. L'article 9.b) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana atribueix al director general de Planificació i Ordenació Territorial la facultat de verificar el compliment de l'acord adoptat i, verificat això, ordenar la publicació de l'aprovació definitiva, de conformitat amb el que estableix l'article 41 de la Llei reguladora de l'activitat urbanística.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons el que disposen l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data en què es rep la present notificació.  
Si és el cas, les administracions públiques poden formular requeriment d'anul·lació o revocació segons el que disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la Secretaria Autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data en què es rep la present notificació. L'esmentat article 44 de la Llei 29/1998 estableix literalment;  
Art. 44.1. En els litigis entre administracions públiques no es podrà interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos, comptadors des de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que es considere oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, conforme ho autoritza l'article 27-5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).»  
Amb data 8 de juny del 2007, els Serveis Tècnics del Servei Territorial d'Ordenació del Territori examinen la documentació presentada per l'Ajuntament de Rotglà i Corberà i emeten informe favorable a aquesta, amb la qual cosa es considera complit l'acord de la Comissió Territorial d'Urbanisme de València de data 31 de juliol del 2006 i es dicta resolució de la directora general d'Ordenació del Territori de data 12 de juny del 2007, per la qual es declara definitivament aprovat l'esmentat expedient, amb el següent tenor literal:  
«Vist l'expedient d'aprovació relatiu al Pla de reforma interior de millora AA-2 es destaquen els següents antecedents i fonaments jurídics:  
Antecedents  
Primer. La Comissió Territorial d'Urbanisme va acordar, en sessió celebrada el 31 de juliol del 2006, supeditar l'aprovació definitiva del Pla de reforma interior de millora AA2 a l'esmena de les qüestions següents:  
1. La seguretat viària del carrer en projecte número 2 haurà de justificar-se per mitjà d'estudi d'idoneïtat que serà supervisat per l'Àrea de Carreteres de la corporació provincial.  
2. Les àrees de joc previstes i que no compleixen l'article 34 del Reglament de planejament es consideraran com a xarxa viària.  
Segon. Amb data 23 de gener del 2007 tenen entrada en aquest Servei Territorial dos exemplars visats del Pla de reforma interior de millora AA-2; tot això a fi de complir el que s'ha sol·licitat en l'acord d'aprovació condicionada anteriorment citat.   
Fonaments jurídics  
Primer. De la documentació presentada es desprén que s'ha complit l'acord de la Comissió Territorial d'Urbanisme de data 31 de juliol del 2006, tal com es justifica a continuació:  
- Respecte a la superfície que abans es destinava a àrea de joc ja no apareix com a tal, i es destina ara a element de la xarxa viària, encara que apareix mal denominat com a xarxa primària. Així, a l'efecte del posterior segellat haurà d'aportar-se el plànol O-2, i la pàgina 10 de la memòria del projecte corregit.  
- Respecte a l'estudi d'idoneïtat per a la seguretat viària del carrer en projecte 2, amb data entrada 29 de desembre del 2006 té entrada l'informe de la Diputació Provincial de l'Àrea de Carreteres de caràcter favorable amb els següents condicionants:  
a) No es permetran aparcaments en el front de la carretera de titularitat d'aquesta Diputació, per tant s'haurà de transformar aquest front en vorera.  
b) No s'autoritzaran guals a la carretera.  
c) El tancament del front de carretera haurà de ser diàfan.  
d) Prèviament a l'actuació la qual anirà a càrrec del promotor se sol·licitarà permís a aquesta Diputació Provincial.   
Segon. La directora general d'Ordenació del Territori és l'òrgan competent per a verificar el compliment de les condicions imposades en l'esmentat acord de la Comissió Territorial d'Urbanisme, d'acord amb el que preveu l'article 9.b) del Decret 201/2003, de 3 d'octubre, del Govern Valencià, que aprova el Reglament d'òrgans urbanístics de la Generalitat Valenciana.   
En conseqüència, la directora general d'Ordenació del Territori resol:  
1. Considerar complits els condicionants continguts en l'acord de la Comissió Territorial d'Urbanisme de data 31 de juliol del 2006.   
2. Declarar definitivament aprovat el Pla de reforma interior de millora AA2 de Roglà i Corberà, amb els següents condicionants continguts en l'informe de carreteres de la Diputació :  
a) No es permetran aparcaments en el front de la carretera de titularitat d'aquesta Diputació, per tant s'haurà de transformar aquest front en vorera.  
b) No s'autoritzaran guals a la carretera.  
c) El tancament del front de carretera haurà de ser diàfan.  
d) Prèviament a l'actuació que anirà a càrrec del promotor se sol·licitarà permís a aquesta Diputació Provincial.  
3. Ordenar la publicació de l'acord aprovatori conforme al procediment legalment previst.  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons el que disposen l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data en què es rep la present notificació.  
Si és el cas, les administracions públiques poden formular requeriment d'anul·lació o revocació segons el que disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretaria autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà a la data en què es rep la present notificació. L'esmentat article 44 de la Llei 29/1998 estableix literalment;  
Art. 44.1. En els litigis entre administracions públiques no es podrà interposar recurs en via administrativa. No obstant això, quan una administració interpose recurs contenciós administratiu contra una altra podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar en el termini de dos mesos, comptadors des de la publicació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que es considere oportú.»  
Contra la present resolució, que no posa fi a la via administrativa, es pot interposar recurs d'alçada davant de la secretaria autonòmica de Territori i Medi Ambient, segons el que disposen l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de la seua publicació.  
Si és el cas, les administracions públiques poden formular requeriment d'anul·lació o revocació segons el que disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretaria autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà a la data de la present publicació. L'esmentat article 44 de la Llei 29/1998 estableix literalment:  
Art. 44.1. En els litigis entre administracions públiques no es podrà interterposar recurs en via administrativa. No obstant això, quan una administració interpose recurs contenciós administratiu contra una altra podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar en el termini de dos mesos comptadors des de la publicació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que es considere oportú.  
València, 12 de juny de 2007.- La directora general d'Ordenació del Territori: Soledad Martínez Reig.